title: Rozhodnutie Európskeho parlamentu z 5. mája 2010 o absolutóriu za plnenie rozpočtu Eurojustu za rozpočtový rok 2008

text:
               25.9.2010

               SK

               Úradný vestník Európskej únie

               L 252/202

         ROZHODNUTIE EURÓPSKEHO PARLAMENTU
   z 5. mája 2010
   o absolutóriu za plnenie rozpočtu Eurojustu za rozpočtový rok 2008
   (2010/544/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Eurojustu za rozpočtový rok 2008,
   so zreteľom na správu Dvora audítorov o overení ročnej účtovnej závierky Eurojustu za rozpočtový rok spolu s odpoveďami Eurojustu (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (3), a najmä na jeho článok 36,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0093/2010),

               1.

               udeľuje správnemu riaditeľovi Eurojustu absolutórium za plnenie rozpočtu Eurojustu za rozpočtový rok 2008;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, správnemu riaditeľovi Eurojustu, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 304, 15.12.2009, s. 131.

      (2)  Ú. v. ES L 248, 16.9.2002, s. 1.

      (3)  Ú. v. ES L 63, 6.3.2002, s. 1.

      (4)  Ú. v. ES L 357, 31.12.2002, s. 72.
    ---documentbreak---

               25.9.2010

               SK

               Úradný vestník Európskej únie

               L 252/203

         UZNESENIE EURÓPSKEHO PARLAMENTU
   z 5. mája 2010
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Eurojustu za rozpočtový rok 2008
   EURÓPSKY PARLAMENT,
   so zreteľom na konečnú ročnú účtovnú závierku Eurojustu za rozpočtový rok 2008,
   so zreteľom na správu Dvora audítorov o overení ročnej účtovnej závierky Eurojustu za rozpočtový rok 2008 spolu s odpoveďami Eurojustu (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (3), a najmä na jeho článok 36,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0093/2010),

               A.

               keďže Dvor audítorov vyhlásil, že získal primeranú istotu, že účtovná závierka za rozpočtový rok 2008 poskytuje spoľahlivé informácie a že príslušné transakcie sú zákonné a správne;

               B.

               keďže Európsky parlament udelil 23. apríla 2009 správnemu riaditeľovi Eurojustu absolutórium za plnenie rozpočtu Eurojustu za rozpočtový rok 2007 (5) a vo svojom uznesení, ktoré je súčasťou rozhodnutia o absolutóriu, Európsky parlament okrem iného:

                           —

                           vzal na vedomie zistenie Dvora audítorov, že v roku 2007 sa z 18 000 000 EUR viazaných na rok 2007 preniesli prostriedky vo výške 5 200 000 EUR,

                           —

                           vyjadril poľutovanie nad tým, že napriek tomu Dvor audítorov rovnako ako v predchádzajúcich dvoch rokoch zistil nedostatky v postupoch verejného obstarávania,

                           —

                           vyjadril znepokojenie nad zistením Dvora audítorov, že Eurojust nebol schopný obsadiť 60 pracovných miest potrebných na splnenie plánu stavu zamestnancov na rok 2007 a že na konci roka 2007 bolo obsadených len 95 pracovných miest;

               1.

               s potešením konštatuje, že Dvoru audítorov sa podarilo získať primeranú istotu, že ročná účtovná závierka Eurojustu za rozpočtový rok, ktorý sa skončil 31. decembra 2008, je zo všetkých významných hľadísk spoľahlivá a že príslušné transakcie sú ako celok zákonné a správne;

      Výkonnosť

               2.

               zdôrazňuje, že z dôvodu nedostatku ukazovateľov, nedostatočného merania spokojnosti užívateľov a chýbajúcej koordinácie medzi rozpočtom a pracovným programom je ťažké hodnotiť výkonnosť Eurojustu;

               3.

               víta skutočnosť, že 24. septembra 2008 bola uzavretá Praktická dohoda o mechanizmoch spolupráce medzi Eurojustom a Európskym úradom pre boj proti podvodom (OLAF) (6);

               4.

               poznamenáva, že v nadchádzajúcich rokoch by sa absolutórium za plnenie rozpočtu Eurojustu malo viac zakladať na hodnotení práce Eurojustu počas celého roka;

      Prenesenie rozpočtových prostriedkov

               5.

               berie na vedomie konštatovanie Dvora audítorov, podľa ktorého mal Eurojust v roku 2008 znova problémy s prenosom rozpočtových prostriedkov, aj keď objem rozpočtových prostriedkov prenesených do nasledujúceho roka bol nižší než v predchádzajúcom rozpočtovom roku (13 % rozpočtových prostriedkov v konečnom rozpočte namiesto 25 % prenesených v roku 2007); so znepokojením však konštatuje, že miera rozpočtových prostriedkov, ktoré boli prenesené z predchádzajúceho rozpočtového roku a následne zrušené (vo výške 1 000 000 EUR, čiže 25 % všetkých prenesených rozpočtových prostriedkov), bola vysoká a že táto situácia je v rozpore so zásadou ročnej platnosti rozpočtu; preto vyzýva Eurojust, aby podnikol opatrenia s cieľom predísť opakovaniu tejto situácie v budúcnosti a aby o nich informoval orgán udeľujúci absolutórium;

               6.

               berie na vedomie, že v roku 2008 Eurojust vykázal výnosy z úrokov vo výške 191 390,56 EUR; na základe ročnej závierky a výšky úrokov usudzuje, že Eurojust trvalo disponuje vysokými pokladničnými zostatkami; berie na vedomie, že k 31. decembru 2008 bol pokladničný zostatok Eurojustu vo výške 4 612 878,47 EUR; žiada Komisiu, aby preskúmala, akým spôsobom by sa dalo zamerať hospodárenie s pokladničnými prostriedkami na potreby v súlade s článkom 15 ods. 5 nariadenia (ES, Euratom) č. 2343/2002 s cieľom plne uplatniť tento článok a aká zmena koncepcie by bola potrebná na to, aby Eurojust držal pokladničné zostatky čo najnižšie;

      Nedostatky v postupoch verejného obstarávania

               7.

               vyjadruje poľutovanie na tým, že Dvor audítorov rovnako ako v predchádzajúcich troch rokoch znova zistil nedostatky v postupoch verejného obstarávania; je znepokojený predovšetkým tým, že podľa konštatovaní Dvora audítorov sa na jednej strane vo väčšine prípadov verejného obstarávania neuskutočnil pred jeho začatím odhad trhovej hodnoty a na strane druhej sa zistili opakujúce sa závažné nedostatky v monitorovaní zmlúv a plánovaní verejného obstarávania; zdôrazňuje, že táto situácia svedčí o vážnej absencii spolupráce medzi rôznymi zainteresovanými oddeleniami Eurojustu, a poukazuje na nedostatočné usmerňovanie a kontrolu povoľujúcim úradníkom;

               8.

               berie na vedomie odpoveď Eurojustu, ktorý sa zaviazal vypracovať akčný plán na odstránenie nedostatkov zistených Dvorom audítorov; preto žiada Eurojust, aby o výsledkoch týchto opatrení informoval orgán udeľujúci absolutórium;

      Ľudské zdroje

               9.

               vyjadruje znepokojenie nad skutočnosťou, že Dvor audítorov znova zistil nedostatky v plánovaní a plnení postupov prijímania zamestnancov; poukazuje predovšetkým na stále vysoký podiel voľných pracovných miest (26 %), ktorý je však menej výrazný ako v roku 2007 (33 %);

               10.

               súhlasí s názorom Dvora audítorov, podľa ktorého Eurojust nedodržal zásadu špecifikácie rozpočtu, keď sa z rozpočtových prostriedkov na mzdy dočasných a zmluvných zamestnancov presunula suma 1 800 000 EUR, aby sa zvýšili (o 238 %) predovšetkým rozpočtové prostriedky na dočasných pracovníkov;

               11.

               berie na vedomie odpoveď Eurojustu týkajúcu sa výhrad Dvora audítorov v súvislosti s postupom prijímania zamestnancov; žiada Eurojust najmä o to, aby informoval orgán udeľujúci absolutórium o novom postupe prijímania zamestnancov, ktorý sa začal v roku 2009 a ktorý by mal odteraz lepšie zaručovať transparentnosť a nediskriminačný charakter prístupu k externým aj interným uchádzačom;

      Vnútorný audit

               12.

               vyjadruje znepokojenie nad tým, že žiadne z 26 odporúčaní sformulovaných útvarom pre vnútorný audit (IAS) sa v plnej miere nezrealizovalo; konštatuje, že štyri z týchto odporúčaní sa považujú za zásadné a dvanásť za veľmi dôležité; preto naliehavo žiada Eurojust, aby bezodkladne zrealizoval tieto odporúčania týkajúce sa riadenia ľudských zdrojov: vypracovanie krátkodobého plánu na doplnenie neobsadených pracovných miest, prepracovanie organizačnej štruktúry oddelenia ľudských zdrojov, zníženie počtu dočasných zamestnancov, posilnenie postupu prijímania zamestnancov, prijatie vykonávacích pravidiel týkajúcich sa služobného postupu v zamestnaní, zaručenie nezávislosti členov výberovej komisie a zabezpečenie riadneho uplatňovania postupov verejného obstarávania;

               13.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 5. mája 2010 (7) o výkonnosti, finančnom hospodárení a kontrole agentúr.

      (1)  Ú. v. EÚ C 304, 15.12.2009, s. 131.

      (2)  Ú. v. ES L 248, 16.9.2002, s. 1.

      (3)  Ú. v. ES L 63, 6.3.2002, s. 1.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 255, 26.9.2009, s. 112.

      (6)  Ú. v. EÚ C 314, 9.12.2008, s. 4.

      (7)  Prijaté texty, P7_TA(2010)0139 (pozri stranu 241 tohto úradného vestníka).


title: Rozhodnutie Európskeho parlamentu z 5. mája 2010 o absolutóriu za plnenie rozpočtu Európskeho úradu pre bezpečnosť potravín za rozpočtový rok 2008

text:
               25.9.2010

               SK

               Úradný vestník Európskej únie

               L 252/155

         ROZHODNUTIE EURÓPSKEHO PARLAMENTU
   z 5. mája 2010
   o absolutóriu za plnenie rozpočtu Európskeho úradu pre bezpečnosť potravín za rozpočtový rok 2008
   (2010/524/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Európskeho úradu pre bezpečnosť potravín za rozpočtový rok 2008,
   so zreteľom na správu Dvora audítorov o overení ročnej účtovnej závierky Európskeho úradu pre bezpečnosť potravín za rozpočtový rok 2008 spolu s odpoveďami úradu (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Európskeho parlamentu a Rady (ES) č. 178/2002 (3), ktorým sa zriaďuje Európsky úrad pre bezpečnosť potravín, a najmä na jeho článok 44,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0086/2010),

               1.

               udeľuje výkonnému riaditeľovi Európskeho úradu pre bezpečnosť potravín absolutórium za plnenie rozpočtu úradu za rozpočtový rok 2008;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskeho úradu pre bezpečnosť potravín, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 304, 15.12.2009, s. 95.

      (2)  Ú. v. ES L 248, 16.9.2002, s. 1.

      (3)  Ú. v. ES L 31, 1.2.2002, s. 1.

      (4)  Ú. v. ES L 357, 31.12.2002, s. 72.
    ---documentbreak---

               25.9.2010

               SK

               Úradný vestník Európskej únie

               L 252/156

         UZNESENIE EURÓPSKEHO PARLAMENTU
   z 5. mája 2010
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho úradu pre bezpečnosť potravín za rozpočtový rok 2008
   EURÓPSKY PARLAMENT,
   so zreteľom na konečnú ročnú účtovnú závierku Európskeho úradu pre bezpečnosť potravín za rozpočtový rok 2008,
   so zreteľom na správu Dvora audítorov o overení ročnej účtovnej závierky Európskeho úradu pre bezpečnosť potravín za rozpočtový rok 2008 spolu s odpoveďami úradu (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Európskeho parlamentu a Rady (ES) č. 178/2002 (3), ktorým sa zriaďuje Európsky úrad pre bezpečnosť potravín, a najmä na jeho článok 44,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0086/2010),

               A.

               keďže Dvor audítorov vyhlásil, že získal primeranú istotu, že účtovná závierka za rozpočtový rok 2008 poskytuje spoľahlivé informácie a že príslušné transakcie sú zákonné a správne;

               B.

               keďže Európsky parlament udelil 23. apríla 2009 výkonnému riaditeľovi Európskeho úradu pre bezpečnosť potravín absolutórium za plnenie rozpočtu úradu za rozpočtový rok 2007 (5) a v uznesení, ktoré je súčasťou rozhodnutia o absolutóriu, Európsky parlament okrem iného uviedol, že:

                           —

                           rozpočtové prostriedky prenesené do roku 2007 predstavovali 8 600 000 EUR (t. j. 17 % rozpočtu na rok 2007) a výška zrušených rozpočtových prostriedkov bola 4 800 000 EUR,

                           —

                           hlavným dôvodom nedostatočného čerpania prostriedkov v roku 2007 bolo predovšetkým oneskorené prijatie a začatie realizácie ročného plánu práce v roku 2007 spojeného s grantmi a prenesenie rozpočtových prostriedkov vo výške 7 900 000 EUR z predchádzajúceho rozpočtového roku (2006), z čoho 4 500 000 EUR bolo prenesených na účely prevádzkových činností;

      Výkonnosť, rozpočtové a finančné hospodárenie

               1.

               zdôrazňuje úlohu úradu pri poskytovaní nezávislého vedeckého poradenstva vo všetkých otázkach s priamym či nepriamym vplyvom na bezpečnosť potravín vrátane zdravia a dobrých životných podmienok zvierat a ochrany rastlín, ako aj potrebu riadne komunikovať s vedeckými radami;

               2.

               konštatuje, že v roku 2008, v priebehu šiesteho roku fungovania, úrad neustále zlepšoval svoju výkonnosť; poznamenáva, že toto zlepšenie sa premietlo v ukazovateľoch výsledkov: zvýšenie podielu vedeckých stanovísk a vyjadrení o 57 % v porovnaní s rokom 2007, k čomu patrí vylepšenie metód hodnotenia rizika a koordinácia vedeckých sietí (napríklad dokumenty s usmerneniami a správy o zbere údajov), zintenzívnenie komunikácie vedeckého poradenstva a uľahčovanie dialógu so zainteresovanými stranami (napríklad širšie mediálne pokrytie v rámci článkov a audiovizuálneho spravodajstva; väčší počet tlačových správ a 21 % zvýšenie počtu predplatiteľov internetového bulletinu EFSA Highlights v porovnaní s rokom 2007); konštatuje, že tento nárast činností je vyvážený zvýšením ľudských zdrojov o 27 % oproti roku 2007;

               3.

               poznamenáva, že v roku 2008 Európsky úrad pre bezpečnosť potravín dosiahol vysokú úroveň čerpania pri viazaných aj pri výdavkových prostriedkoch vo výške 97 % a 95 %; zdôrazňuje, že v porovnaní s minulým rokom sa rozpočet zvýšil o 9 000 000 EUR;

               4.

               konštatuje však, že Dvor audítorov už tretí rok za sebou zistil prenesenie rozpočtových prostriedkov do nasledujúceho roku (konkrétne 23 % prostriedkov z rozpočtu na rok 2008 sa prenieslo do roku 2009; 16 % prostriedkov z rozpočtu na rok 2007 sa prenieslo do roku 2008; 20 % prostriedkov z rozpočtu na rok 2006 sa prenieslo do roku 2007; poznamenáva, že stav v roku 2008 spôsobilo oneskorené prijatie a začatie činností v oblasti vývoja softvéru, vedeckej spolupráce s externými odborníkmi, ako aj študijných grantov a projektov súvisiacich so zberom údajov; povzbudzuje úrad EFSA, aby zlepšil svoje rozpočtové hospodárenie s cieľom znížiť takéto vysoké sumy prenesených prostriedkov;

               5.

               taktiež poznamenáva, že Dvor audítorov už druhý rok za sebou zistil, že záväzky na prevádzkové činnosti prenesené z predchádzajúceho roku sa museli zrušiť (konkrétne 37 % záväzkov na prevádzkové činnosti prenesených z roku 2007 a 26 % záväzkov na prevádzkové činnosti prenesených z roku 2006); poznamenáva, že situáciu v roku 2008 spôsobili najmä podstatné omeškania pri plnení dohôd o grante, ktoré boli uzavreté v priebehu roka;

               6.

               preto vyjadruje znepokojenie nad tým, že táto situácia je v rozpore so zásadou ročnej platnosti rozpočtu, a poukazuje na nedostatky týkajúce sa plánovania, kontroly stanovených zmluvných termínov a rozpočtu úradu;

               7.

               víta skutočnosť, že úrad vo svojom pracovnom programe na rok 2008 uviedol zoznam prioritných cieľov a ukazovateľov výkonnosti ku každej z hlavných plánovaných činností; vyzýva však úrad, aby zabezpečil zlepšenie pri špecifikácii cieľov SMART a ukazovateľov RACER s cieľom podporiť dosahovanie výsledkov a umožniť reálne monitorovanie výkonnosti; ako pozitívnu hodnotí skutočnosť, že úrad zaviedol proces hodnotenia rizík, ktorý by mal v priebehu roka 2009 posilniť vedecké a administratívne činnosti úradu a umožniť ich dôsledné monitorovanie;

               8.

               zdôrazňuje, že je nutné, aby úrad vo svojich postupoch týkajúcich sa zmlúv o poskytnutí grantu v budúcnosti prikladal väčší význam hodnoteniu komplexnosti služieb na účely definovania obdobia na predkladanie ponúk; okrem toho poznamenáva, že úrad by mal lepšie kontrolovať skutočné dodržiavanie zmluvných lehôt, ktoré sú stanovené v zmluvách o poskytnutí grantu;

               9.

               za kladný prvok považuje to, že úrad zaradil do svojho rozpočtu na rok 2009 diferencované rozpočtové prostriedky viazané na granty s cieľom predísť ich rušeniu v ďalších rozpočtových rokoch;

               10.

               berie na vedomie, že z účtovnej závierky úradu za rozpočtový rok vyplývajú príjmy z úrokov vo výške 485 651,33 EUR; na základe ročnej závierky a výšky platieb úrokov usudzuje, že úrad počas dlhého obdobia udržuje mimoriadne vysoké hotovostné zostatky; berie na vedomie, že k 31. decembru 2008 boli hotovostné zostatky úradu vo výške 19 990 492,26 EUR; žiada Komisiu, aby preskúmala, akým spôsobom by sa dalo zamerať hospodárenie s hotovostnými prostriedkami na potreby v súlade s článkom 15 ods. 5 nariadenia (ES, Euratom) č. 2343/2002 s cieľom plne túto zásadu uplatniť a aká zmena koncepcie by bola potrebná na to, aby úrad dlhodobo držal čo najnižšie hotovostné zostatky;

      Vnútorný audit

               11.

               domnieva sa, že výbor pre audit, ktorý EFSA zriadil v roku 2006, zohráva dôležitú úlohu spočívajúcu v podporovaní správnej rady tým, že zabezpečuje, aby sa činnosť útvaru interného auditu Komisie a oddelenia interného auditu úradu riadne vykonávala a aby ju správna rada a výkonný riaditeľ náležite zohľadňovali; preto sa domnieva, že výbor úradu pre audit by mohol slúžiť ostatným agentúram ako vzor;

               12.

               konštatuje, že z 25 odporúčaní, ktoré predložili IAS a IAC, bolo splnených 20 (80 %); napriek tomu úrad vyzýva, aby Parlamentu poskytol viac informácií o miere ich závažnosti a o opatreniach prijatých na účely ich plnenia;

      Ľudské zdroje

               13.

               pripomína, že úrad dokázal obsadiť 318 z 335 pracovných miest, čo predstavuje prijatie 45 dočasných zamestnancov v porovnaní s rokom 2007 plánovaných v pláne pracovných miest, napriek ťažkostiam, ktoré mohol mať pri prijímaní vysokokvalifikovaných vedeckých zamestnancov v Parme; konštatuje, že ďalších 40 podporných zamestnancov (pomocných, zmluvných, vyslaných národných expertov) bolo prijatých s cieľom podporiť úrad EFSA v plnení jeho úloh;

               14.

               víta skutočnosť, že v aktuálnej správe Dvora audítorov sa už neuvádzajú nedostatky v postupoch prijímania zamestnancov;

               15.

               naliehavo žiada Európsky úrad pre bezpečnosť potravín, aby zabezpečil, že všetci bývalí úradníci budú v súlade s článkom 16 Služobného poriadku úradníkov Európskych spoločenstiev informovať Európsky úrad pre bezpečnosť potravín, keď zaujmú nové pracovné pozície mimo inštitúcií. Ak by takéto aktivity mohli viesť ku konfliktu s legitímnymi záujmami inštitúcií, mal by EFSA prijať vhodné opatrenia;

               16.

               berie na vedomie druhý zamestnanecký prieskum uskutočnený v októbri 2008 s cieľom vyhodnotiť pracovné prostredie úradu EFSA; vyjadruje spokojnosť so skutočnosťou, že miera účasti na zvýšila zo 44 % v roku 2007 na 55 % v roku 2008; podporuje zamestnanecký výbor v tom, aby takýto prieskum uskutočňoval pravidelne a aby zvýšil mieru účasti, a očakáva, že vedenie úradu EFSA uplatní výsledky vyplývajúce z prieskumu pri riadení zamestnancov a v každodennej práci;

      Úloha koordinátora siete agentúr

               17.

               víta skutočnosť, že výkonný riaditeľ úradu od 1. marca do 31. decembra 2009 veľmi efektívne plnil úlohu koordinátora siete agentúr;

               18.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 5. mája 2010 (6) o výkonnosti, finančnom hospodárení a kontrole agentúr.

      (1)  Ú. v. EÚ C 304, 15.12.2009, s. 95.

      (2)  Ú. v. ES L 248, 16.9.2002, s. 1.

      (3)  Ú. v. ES L 31, 1.2.2002, s. 1.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 255, 26.9.2009, s. 185.

      (6)  Prijaté texty, P7_TA(2010)0139 (pozri stranu 241 tohto úradného vestníka).


title: Rozhodnutie Rady z 8. marca 2001, ktorým sa schvaľuje uzatvorenie dohody o spolupráci medzi Európskym spoločenstvom pre atómovú energiu zastúpeným Komisiou a Ministerstvom energetiky Spojených štátov amerických v oblasti výskumu a vývoja energie z jadrovej fúzie zo strany Komisie

text:
Dôležité právne oznámenie

|

32001D0411

Úradný vestník L 148 , 01/06/2001 S. 0078 - 0078

		Rozhodnutie Radyz 8. marca 2001,ktorým sa schvaľuje uzatvorenie dohody o spolupráci medzi Európskym spoločenstvom pre atómovú energiu zastúpeným Komisiou a Ministerstvom energetiky Spojených štátov amerických v oblasti výskumu a vývoja energie z jadrovej fúzie zo strany Komisie(2001/411/Euratom)RADA EURÓPSKEJ ÚNIE,so zreteľom na Zmluvu o založení Európskeho spoločenstva pre atómovú energiu, najmä na druhý pododsek jej článku 101,so zreteľom na návrh Komisie,keďže:(1) dohoda o spolupráci pri mierov om využívaní jadrovej energie medzi Európskym spoločenstvom pre atómovú energiu a Spojenými štátmi americkými, podpísaná v Bruseli 7. novembra 1995 a 29. marca 1996 [1], stanovuje spoluprácu pri jadrovom výskume a vývoji vrátane výskumu riadenej termonukleárnej fúzie;(2) Komisia v súlade so smernicami Rady z 10. apríla 2000 viedla rokovania o dohode o spolupráci medzi Európskym spoločenstvom pre atómovú energiu zastúpeným Komisiou a Ministerstvom energetiky Spojených štátov amerických v oblasti výskumu a vývoja energie z jadrovej fúzie;(3) uzatvorenie dohody zo strany Komisie by sa malo schváliť,ROZHODLA TAKTO:Jediný článokUzatvorenie dohody o spolupráci medzi Európskym spoločenstvom pre atómovú energiu a Ministerstvom energetiky Spojených štátov amerických v oblasti výskumu a vývoja energie z jadrovej fúzie zo strany Komisie za spoločenstvo a v mene spoločenstva sa týmto schvaľuje.Text dohody tvorí prílohu k tomuto rozhodnutiu [2].V Bruseli 8. marca 2001Za RadupredsedaK. Larsson[1] Ú. v. ES L 120, 20.5.1996, s. 1.[2] Ú. v. ES L 148/78, 1.6.2001, s. 80.--------------------------------------------------


title: 2012/602/EÚ: Rozhodnutie Európskeho parlamentu z  10. mája 2012 o absolutóriu za plnenie rozpočtu Agentúry pre európsky GNSS za rozpočtový rok 2010

text:
               17.10.2012

               SK

               Úradný vestník Európskej únie

               L 286/298

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Agentúry pre európsky GNSS za rozpočtový rok 2010
   (2012/602/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Agentúry pre európsky GNSS za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Agentúry pre európsky GNSS za rozpočtový rok 2010 spolu s odpoveďami agentúry (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ) č. 912/2010 z 22. septembra 2010 o zriadení Agentúry pre európsky GNSS (3), a najmä na jeho článok 14,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0127/2012),

               1.

               udeľuje výkonnému riaditeľovi Agentúry pre európsky GNSS absolutórium za plnenie rozpočtu agentúry za rozpočtový rok 2010;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Agentúry pre európsky GNSS, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 366, 15.12.2011, s. 112.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 276, 20.10.2010, s. 11.

      (4)  Ú. v. ES L 357, 31.12.2002, s. 72.
   PRÍLOHA

      ODPORÚČANIA EURÓPSKEHO PARLAMENTU ZA OSTATNÉ ROKY

               Agentúra pre európsky GNSS

               2006

               2007

               2008

               2009

               Rozpočtové a finančné hospodárenie

                           —

                           nedostatky vo fungovaní systémov riadenia a kontroly: v dvanástich prípadoch neboli na úradníka, ktorý inicioval transakcie, delegované právomoci a nedodržal sa príslušný finančný postup

                           —

                           neistota v súvislosti s aktívami projektov Galileo a EGNOS

                           —

                           nedostatky v rozpočtovom hospodárení: absencia jasného prepojenia medzi pracovným programom úradu a rozpočtom, nedostatočne odôvodnené a zdokumentované presuny, opakované oneskorené zaúčtovanie príkazov na vymáhanie pohľadávok v rozpočtových účtoch a nejednotná prezentácia plnenia rozpočtu

                           —

                           aj pri de facto 50 % znížení rozpočtu bola miera čerpania viazaných a platobných rozpočtových prostriedkov pri operačných činnostiach nízka: 63 % v prípade záväzkov a 51 % v prípade platieb

                           —

                           vyjadruje poľutovanie nad tým, že Dvor audítorov pripojil poznámky k vyhláseniu o vierohodnosti týkajúcemu sa spoľahlivosti ročnej účtovnej závierky za rozpočtový rok 2007 a zákonnosti a správnosti príslušných operácií

                           —

                           neistota v súvislosti s aktívami projektov Galileo a EGNOS

                           —

                           nedostatky v rozpočtovom hospodárení: nebol riadne vypracovaný opravný rozpočet

                           —

                           vyjadruje poľutovanie nad tým, že Dvor audítorov pripojil poznámky k vyhláseniu o vierohodnosti týkajúcemu sa spoľahlivosti ročnej účtovnej závierky za rozpočtový rok 2008 a zákonnosti a správnosti príslušných operácií

                           —

                           neistota v súvislosti s aktívami projektov Galileo a EGNOS

                           —

                           kritériá vylúčenia pre siedmy rámcový program neboli uverejnené a skontrolované a úrad systematicky nedokladoval svoje overovanie kritérií pri malých a stredných podnikoch, pokiaľ ide o potenciálnych príjemcov zúčastňujúcich sa niektorej z tematických oblastí

                           —

                           konečný rozpočet, ktorý úrad zverejnil 31. marca 2010, nezodpovedal konečnému rozpočtu na rok 2009, ktorý schválila správna rada, a nezahŕňal jeho príjmy; vyzýva preto úrad, aby napravil túto situáciu a informoval o zmene orgán udeľujúci absolutórium

               Ľudské zdroje

               nevzťahuje sa

               nevzťahuje sa

               nevzťahuje sa

                           —

                           nedostatky vo výberových konaniach

                           —

                           potreba napraviť nedostatky, ktoré sú porušením zásady rovnakého posudzovania pri uplatňovaní kritérií oprávnenosti v postupoch prijímania zamestnancov určených pre interných a externých uchádzačov

               Vnútorný audit

               nevzťahuje sa

               nevzťahuje sa

               vyzýva agentúru, aby realizovala posledné dve odporúčania Útvaru pre vnútorný audit z roku 2007: citlivé pracovné miesta a popis náplne práce

               berie na vedomie, že je potrebné realizovať ešte dve dôležité odporúčania Útvaru pre vnútorný audit, ktoré sa týkajú citlivých pracovných miest a popisov náplne práce

          ---documentbreak---

               17.10.2012

               SK

               Úradný vestník Európskej únie

               L 286/299

         UZNESENIE EURÓPSKEHO PARLAMENTU
   z 10. mája 2012
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Agentúry pre európsky GNSS za rozpočtový rok 2010
   EURÓPSKY PARLAMENT,

               —

               so zreteľom na konečnú ročnú účtovnú závierku Agentúry pre európsky GNSS za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Agentúry pre európsky GNSS za rozpočtový rok 2010 spolu s odpoveďami agentúry (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ) č. 912/2010 z 22. septembra 2010 o zriadení Agentúry pre európsky GNSS (3), a najmä na jeho článok 14,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0127/2012),

               A.

               keďže Agentúra pre európsky GNSS (ďalej len „agentúra“) sa stala finančne nezávislou v roku 2006;

               B.

               keďže Dvor audítorov skonštatoval, že nedokáže vydať stanovisko k účtovnej závierke agentúry za rozpočtový rok 2007, a zdôraznil, že v roku 2007 sa prepracovávala celá architektúra projektu Galileo a že účtovná závierka agentúry sa zostavovala v neistom právnom prostredí;

               C.

               keďže Dvor audítorov pripojil poznámky k vyhláseniu o vierohodnosti týkajúcemu sa spoľahlivosti ročnej účtovnej závierky agentúry za rozpočtový rok 2008 a zákonnosti a správnosti príslušných operácií;

               D.

               keďže Dvor audítorov vyhlásil, že získal primeranú istotu o tom, že účtovná závierka agentúry za rozpočtový rok 2009 je spoľahlivá a že príslušné operácie sú zákonné a správne;

               E.

               keďže Dvor audítorov vo svojej správe o overení ročnej účtovnej závierky agentúry za rozpočtový rok 2010 vzniesol výhrady voči spoľahlivosti jej ročnej účtovnej závierky za rok 2010;

               F.

               keďže 10. mája 2011 Európsky parlament udelil výkonnému riaditeľovi agentúry absolutórium za plnenie rozpočtu agentúry za rozpočtový rok 2009 (5) a vo svojom uznesení, ktoré bolo prílohou k rozhodnutiu o absolutóriu, okrem iného:

                           —

                           vyzval agentúru, aby napravila nedostatky v konečnom rozpočte, ktorý agentúra zverejnila 31. marca 2010, pretože nezodpovedal konečnému rozpočtu na rok 2009, ktorý schválila správna rada, a nezahŕňal príjmy,

                           —

                           vyzval agentúru, aby napravila nedostatky vo výberových konaniach, ktoré sú porušením zásady rovnakého posudzovania pri uplatňovaní kritérií oprávnenosti v postupoch prijímania zamestnancov určených pre interných a externých uchádzačov,

                           —

                           vyzval agentúru, aby napravila situáciu v súvislosti s kritériami vylúčenia pre siedmy rámcový program v oblasti výskumu, ktoré neboli uverejnené a skontrolované,

                           —

                           poznamenal, že orgán udeľujúci absolutórium systematicky nedokazoval overovanie kritérií pri malých a stredných podnikoch ohľadom potenciálnych príjemcov zúčastňujúcich sa niektorej z tematických oblastí;

               G.

               keďže v roku 2011 agentúra prijala opatrenia požadované Európskym parlamentom na zaručenie transparentnosti, rovnakého zaobchádzania a účinnosti vo výberových konaniach;

               H.

               keďže rozpočet agentúry na rozpočtový rok 2010 dosahoval 15 900 000 EUR v porovnaní so 44 400 000 EUR v roku 2009, čo predstavuje pokles o 64,19 %; keďže podľa informácií agentúry príspevok Únie do jej rozpočtu na rok 2010 predstavoval 8 690 000 EUR,

      Spoľahlivosť účtov

               1.

               konštatuje, že agentúra v súlade s účtovnou praxou programu Galileo zaúčtovala v roku 2010 ako výdavky na výskum komponenty v hodnote 4 400 000 EUR, a to systém kontroly orientácie satelitov (satellite magneto-torquers), satelitné pohonné mechanizmy (satellite propulsion thrusters), palivové nádrže satelitov (vo fáze skúšobnej prevádzky na obežnej dráhe) a pozemné rubídiové atómové hodiny (plná operačná spôsobilosť);

               2.

               konštatuje, že tento majetok bol zaúčtovaný ako výdavky na výskum namiesto toho, aby bol klasifikovaný ako aktíva držané za účelom ich prevodu z agentúry na Komisiu; poukazuje na to, že táto účtovná prax je v súlade s požiadavkami Únie súvisiacimi s postupom účtovania komponentov systému Galileo;

               3.

               konštatuje, že agentúra informovala Európsky parlament v správe zaslanej 28. februára 2012 o dôvodoch vyššie uvedeného spôsobu účtovania týchto komponentov vo svojom účtovníctve;

               4.

               berie na vedomie odpoveď agentúry Dvoru audítorov v tejto súvislosti a konštatuje, že agentúra odôvodnila skutočnosť, že nezaúčtovala toto vybavenie ako aktíva, týmito dôvodmi:

                           —

                           cieľom fázy IOV/FOC je posúdenie technickej uskutočniteľnosti systému, čo v roku 2010 nebolo overené vzhľadom na to, že Komisia, ktorá spravuje a riadi program Galileo, má v úmysle uskutočniť toto overenie až v neskoršej fáze,

                           —

                           ako vyplýva z dohody Matimop, agentúra nikdy nemala nadobudnúť toto vybavenie a ani ho nikdy nespravovala, ani nemala spravovať; v súlade s účtovnými štandardmi Únie ide o jednu z hlavných podmienok na vykazovanie aktív,

                           —

                           z účtovného hľadiska sa nepovažovalo za obozretné uznať ako aktívum niečo, čo nemá ekonomický prínos/hodnotu pre agentúru,

                           —

                           na základe uvedených skutočností a v súlade s konzistentnou praxou účtovníctva Komisie v takýchto situáciách boli v roku 2010 náklady na vybavenie uvedené ako náklady na výskum;

               5.

               okrem toho berie do úvahy pripomienky Dvora audítorov, že po nadobudnutí účinnosti nariadenia Európskeho parlamentu a Rady (ES) č. 683/2008 z 9. júla 2008 o pokračovaní v implementácii európskych programov satelitnej navigácie (EGNOS a Galileo) (6) bola väčšina činností a aktív súvisiacich s programami EGNOS a Galileo v decembri 2009 prevedená na Komisiu, pričom sa však k 31. decembru 2010 stále nerozhodlo o sume vo výške 2 000 000 EUR, ktorou disponovala agentúra v súvislosti s technickou podporou poskytnutou Európskou vesmírnou agentúrou; berie na vedomie informáciu od agentúry, že prevod sumy 2 000 000 EUR sa ukončil 3. októbra 2011;

      Rozpočtové a finančné hospodárenie

               6.

               berie na vedomie informáciu od agentúry, že konečný príspevok Únie do rozpočtu agentúry v roku 2010 dosiahol sumu 8 690 000 EUR a že v tejto sume je zahrnutý pôvodný rozpočet vo výške 5 135 000 EUR doplnený o spätne nadobudnutý prebytok vo výške 2 755 000 EUR a ďalšie platobné rozpočtové prostriedky vo výške 800 000 EUR na posilnenie hlavy III (Operačné výdavky);

               7.

               na základe jej správy o rozpočtovom a finančnom hospodárení berie na vedomie, že správna rada vykonala v rozpočte agentúry na rozpočtový rok 2010 jednu opravu; berie na vedomie, že opravný rozpočet zohľadňoval rozhodnutie GR ENTR zvýšiť platobné rozpočtové prostriedky agentúry v rozpočtovom riadku 3 1 0 0 Výdavky na štúdie o 800 000 EUR s cieľom zachovať jej platobnú schopnosť, pokiaľ ide o záväzky prenesené z predchádzajúcich rokov a záväzky uzatvorené v roku 2010;

               8.

               na základe jej správy o rozpočtovom a finančnom hospodárení vyvodzuje, že miera plnenia rozpočtu agentúry dosiahla 97 % v prípade výdavkov financovaných z dotácie Únie na prevádzkovanie a 89 % v prípade operačných činností financovaných z účelovo viazaných príjmov; osobitne poukazuje na to, že miera plnenia rozpočtu agentúry dosiahla:

                           —

                           96 % v prípade záväzkov a 89 % v prípade platieb v rámci hlavy I (Výdavky na zamestnancov);

                           —

                           99 % v prípade záväzkov a 78 % v prípade platieb v rámci hlavy II (Administratívne výdavky);

                           —

                           99 % v prípade záväzkov a 60 % v prípade platieb v rámci hlavy III (Operačné výdavky);

                     vyjadruje znepokojenie nad tým, že v rámci hlavy III dosiahla miera plnenia rozpočtu agentúry v prípade platieb iba 60 %, pričom v roku 2009 to bolo 97 %; víta skutočnosť, že agentúra prijala nevyhnutné opatrenia na nápravu tejto situácie, čo sa v skutočnosti premietlo do vysokej miery plnenia platieb v roku 2011 (90 % v rámci hlavy III a 94 % v rámci celého rozpočtu);

               9.

               na základe správy o rozpočtovom a finančnom hospodárení konštatuje, že v roku 2010 schválil riaditeľ dva vnútorné presuny v celkovej výške 205 000 EUR;

               10.

               na základe jej výročnej správy o činnosti konštatuje, že agentúra získala od Komisie predbežné financovanie vo výške 2 606 675 EUR a 4 556 158 EUR v súlade s dohodou o delegovaní v rámci siedmeho rámcového programu v oblasti výskumu;

      Postupy udeľovania grantov

               11.

               vyzýva agentúru, aby opravila nedostatky, ktoré zistil Dvor audítorov pri hodnotení, pokiaľ ide o postupy udeľovania grantov v rámci siedmeho rámcového programu/Galileo/druhej výzvy s rozpočtom vo výške 26 000 000 EUR; berie na vedomie predovšetkým pripomienky Dvora audítorov, že neboli vymedzené kritériá na posudzovanie finančnej spôsobilosti uchádzačov a že napriek tomu, že stav uchádzačov rozhodoval o maximálnej miere preplatených finančných prostriedkov, agentúra ho neoverovala;

               12.

               okrem toho naliehavo žiada agentúru, aby napravila nedostatky zistené Dvorom audítorov v prípade dvoch dohôd o grante v rámci šiesteho rámcového programu pre výskum/tretej výzvy; poukazuje predovšetkým na to, že v žiadostiach o preplatenie nákladov predložených príjemcami sa uvádzali paušálne sadzby namiesto skutočných nákladov; pripomína agentúre, že to nie je v súlade so zásadou neziskovosti finančných príspevkov Únie a že agentúra by mala túto situácia bezodkladne napraviť;

               13.

               takisto berie na vedomie pripomienky Dvora audítorov, že pri piatich kontrolovaných grantoch týkajúcich sa šiesteho rámcového programu pre výskum sa zistili prípady oneskorenia pri ich čerpaní v trvaní jeden až tri roky a zaznamenalo sa opakované zvyšovanie pôvodnej hodnoty zmlúv; poznamenáva, že agentúra odôvodnila oneskorenie tým, že neustále sa meniaca povaha činností, ktoré patria do oblasti špičkových technológií, viedla agentúru k tomu, aby prijala rozhodnutie o tom, že tieto zmeny a predĺženia sú potrebné a prínosné pre program Galileo ako celok; poznamenáva, že agentúra v každom prípade uvádza, že sa nikdy neprekročil rozpočtový limit vyčlenený na zmluvy ako celok;

      Činnosti v oblasti verejného obstarávania

               14.

               na základe výročnej správy o činnosti agentúry konštatuje, že v roku 2010 agentúra uskutočnila tieto činnosti v oblasti verejného obstarávania:

                           —

                           65 nákupných objednávok v celkovej hodnote približne 900 000 EUR,

                           —

                           šesť rokovacích konaní o zákazkách v celkovej hodnote 470 000 EUR,

                           —

                           tri verejné výzvy na prekladanie ponúk k zákazkám v celkovej hodnote 9 400 000 EUR;

      Konzistentnosť ročného pracovného programu a výročnej správy o činnosti

               15.

               konštatuje, že výročná správa o činnosti agentúry úplne nezodpovedná jej ročnému pracovnému programu; okrem toho konštatuje, že ciele jej ročného pracovného programu sú pomerne nejasné, a je preto ťažké posúdiť a skontrolovať, či boli splnené; vyzýva preto agentúru, aby zlepšila svoj ročný pracovný program, aby mohol orgán udeľujúci absolutórium lepšie vyhodnotiť efektívnosť tejto agentúry; poukazuje na to, že agentúra zobrala na vedomie odporúčania Dvora audítorov, a víta, že v dôsledku toho sa formát ďalších ročných pracovných programov prispôsobí požiadavkám;

      Ľudské zdroje

               16.

               naliehavo vyzýva agentúru, aby zlepšila výberové konania tak, aby nebola ohrozená transparentnosť postupov prijímania zamestnancov; berie na vedomie pripomienky Dvora audítorov, že v prípade kontrolovaných výberových konaní sa zistilo, že nebol stanovený minimálny počet bodov potrebný na postup do fázy písomných testov a pohovorov alebo na zaradenie do zoznamu vhodných uchádzačov;

               17.

               na základe výročnej správy o činnosti agentúry poznamenáva, že agentúra začala 16 postupov prijímania zamestnancov a koncom roka 2010 dosiahol počet zamestnancov 40 osôb;

               18.

               na základe jej výročnej správy o činnosti takisto konštatuje, že agentúra uviedla celkový počet 42 zamestnancov, pričom skutočný počet zamestnancov k 31. decembru 2010 bol 40 (o 5 osôb viac než v roku 2009): 18 operačných, 14 administratívnych a osem kombinovaných pracovníkov;

      Vnútorný audit

               19.

               na základe jej výročnej správy o činnosti berie na vedomie, že agentúra finalizovala svoju politiku riadenia rizika a bol vytvorený register rizík;

               20.

               okrem toho konštatuje, že agentúra vo svojej výročnej správe o činnosti poznamenáva, že na konci roka 2010 nezostali žiadne zásadné odporúčania Útvaru pre vnútorný audit nerealizované, pričom 5 nerealizovaných odporúčaní sa týkalo:

                           —

                           zverejňovania cieľov a ukazovateľov výkonnosti v ročnom pracovnom programe,

                           —

                           potreby formalizovať vymenovanie účtovníka správnou radou,

                           —

                           prijímania primeraných rozhodnutí o financovaní,

                           —

                           posilnenia kľúčových kontrol pri riadení grantov,

                           —

                           aktualizácie delegovania finančných právomocí a pravidelného posudzovania práv používateľov systému ABAC;

               21.

               víta skutočnosť, že podľa výročnej správy agentúry o plnení odporúčaní z decembra 2011 bolo týchto päť odporúčaní už zrealizovaných;

               22.

               upozorňuje na svoje odporúčania z predchádzajúcich správ o absolutóriu, ako sa uvádzajú v prílohe k tomuto uzneseniu;

               23.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2012 (7) o výkonnosti, finančnom hospodárení a kontrole agentúr.

      (1)  Ú. v. EÚ C 366, 15.12.2011, s. 112.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 276, 20.10.2010, s. 11.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 250, 27.9.2011, s. 232.

      (6)  Ú. v. EÚ L 196, 24.7.2008, s. 1.

      (7)  Prijaté texty, P7_TA(2012)0164 (pozri stranu 388 tohto úradného vestníka).


Dôležité právne oznámenie

|

52007BP0117(01)

1. Rozhodnutie Európskeho parlamentu z 24. apríla 2007 o absolutóriu za plnenie rozpočtu Európskej environmentálnej agentúry za rozpočtový rok 2005 (C6-0391/2006 - 2006/2158(DEC))

Úradný vestník 074 E , 20/03/2008 S. 0208 - 0208

		1.Rozhodnutie Európskeho parlamentu z 24. apríla 2007 o absolutóriu za plnenie rozpočtu Európskej environmentálnej agentúry za rozpočtový rok 2005 (C6-0391/2006 — 2006/2158(DEC))Európsky parlament,- so zreteľom na konečnú účtovnú závierku Európskej environmentálnej agentúry za rozpočtový rok 2005 [1],- so zreteľom na správu Dvora audítorov o overení ročnej účtovnej závierky Európskej environmentálnej agentúry za rozpočtový rok 2005 spolu s odpoveďami agentúry [2],- so zreteľom na odporúčanie Rady z 27. februára 2007 (5711/2007 — C6-0080/2007),- so zreteľom na Zmluvu o ES a najmä na jej článok 276,- so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev [3], a najmä na jeho článok 185,- so zreteľom na nariadenie Rady (EHS) č. 1210/90 zo 7. mája 1990 o zriadení Európskej environmentálnej agentúry a Európskej environmentálnej informačnej a monitorovacej siete [4] a najmä na jeho článok 13,- so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 [5] a najmä na jeho článok 94,- so zreteľom na článok 71 a prílohu V rokovacieho poriadku,- so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A6-0103/2007),1. udeľuje výkonnému riaditeľovi Európskej environmentálnej agentúry absolutórium za plnenie rozpočtu agentúry za rozpočtový rok 2005;2. uvádza svoje poznámky v priloženom uznesení;3. poveruje svojho predsedu, aby toto rozhodnutie a uznesenie, ktoré je jeho neoddeliteľnou súčasťou, postúpil výkonnému riaditeľovi Európskej environmentálnej agentúry, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).[1] Ú. v. EÚ C 266, 31.10.2006, s. 1.[2] Ú. v. EÚ C 312, 19.12.2006, s. 36.[3] Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).[4] Ú. v. ES L 120, 11.5.1990, s. 1. Nariadenie naposledy zmenené a doplnené nariadením (ES) č. 1641/2003 (Ú. v. EÚ L 245, 29.9.2003, s. 1).[5] Ú. v. ES L 357, 31.12.2002, s. 72.--------------------------------------------------


title: Rozhodnutie predsedníctva Európskeho parlamentu z  29. marca 2004 upravujúce pravidlá uplatňovania nariadenia Európskeho parlamentu a Rady (ES) č. 2004/2003 o štatúte a financovaní politických strán na európskej úrovni

text:
               4.3.2014

               SK

               Úradný vestník Európskej únie

               C 63/1

      ROZHODNUTIE PREDSEDNÍCTVA EURÓPSKEHO PARLAMENTU

   z 29. marca 2004 (1)

   upravujúce pravidlá uplatňovania nariadenia Európskeho parlamentu a Rady (ES) č. 2004/2003 o štatúte a financovaní politických strán na európskej úrovni
   2014/C 63/01
   PREDSEDNÍCTVO EURÓPSKEHO PARLAMENTU,
   so zreteľom na Zmluvu o založení Európskeho spoločenstva, najmä na jej článok 191,
   so zreteľom na nariadenie Európskeho parlamentu a Rady (ES) č. 2004/2003 zo 4. novembra 2003 o štatúte a financovaní politických strán na európskej úrovni (2), a najmä na jeho článok 9 ods. 1,
   so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3) (ďalej len „nariadenie o rozpočtových pravidlách“) a delegované nariadenie Komisie (EÚ) č. 1268/2012 z 29. októbra 2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (4) (ďalej len „pravidlá uplatňovania nariadenia o rozpočtových pravidlách“),
   so zreteľom na článok 23 ods. 11 rokovacieho poriadku Európskeho parlamentu,
   keďže:

               (1)

               Je potrebné stanoviť podmienky udeľovania a hospodárenia s grantmi určenými na financovanie politických strán na európskej úrovni (ďalej len „strany“) a politických nadácií na európskej úrovni (ďalej len „nadácie“).

               (2)

               Finančná podpora pre strany a nadácie sa považuje za prevádzkový grant v zmysle článku 121 nariadenia o rozpočtových pravidlách.

               (3)

               Finančná podpora pre nadácie je doplnkom k finančnej podpore pre strany, keďže je podmienená pridružením nadácie k strane a doplnkovým charakterom úlohy nadácie pri dosahovaní dlhodobých cieľov tejto strany. Z dôvodu riadneho finančného hospodárenia a transparentnosti je každé poskytnutie finančnej podpory predmetom rozhodnutia predsedníctva, o čom sa príjemca informuje,

         PRIJALO TOTO ROZHODNUTIE:
   Článok 1
   Predmet
   Toto rozhodnutie stanovuje pravidlá vykonávania nariadenia (ES) č. 2004/2003.
   Ak sa výslovne neuvádza inak, toto rozhodnutie sa vzťahuje na strany a na nadácie.
   Článok 2
   Výzva na predloženie návrhov
   Európsky parlament zverejňuje každoročne pred skončením prvého kalendárneho polroka roka, ktorý predchádza roku, na ktorý sa grant žiada, výzvu na predkladanie návrhov na udelenie grantov stranám a nadáciám.
   Článok 3
   Žiadosť o financovanie
   1.   1. Na účely uplatňovania článku 4 nariadenia (ES) č. 2004/2003 predloží každá organizácia, ktorá si želá získať grant zo všeobecného rozpočtu Únie, písomnú žiadosť predsedovi Európskeho parlamentu pred 1. októbrom roka, ktorý predchádza rozpočtovému roku, na ktorý sa grant žiada. Podmienky stanovené v článku 3 nariadenia (ES) č. 2004/2003 musia byť splnené v deň predloženia žiadosti a zachované počas celého obdobia poskytovania finančnej podpory.
   2.   Formulár žiadosti o grant je stanovený v prílohe 1. Možno ho nájsť aj na webových stránkach Parlamentu.
   3.   V žiadosti o grant sa musí súhlasiť so Všeobecnými podmienkami stanovenými v prílohe 2a (strany) a prílohe 2b (nadácie).
   4.   Všetky oznámenia v zmysle článku 4 ods. 3 nariadenia (ES) č. 2004/2003 sa zasielajú predsedovi Európskeho parlamentu.
   Článok 4
   Rozhodnutie o žiadosti o financovanie
   1.   Predsedníctvo na návrh generálneho tajomníka preskúma oprávnenosť žiadostí o financovanie na základe kritérií stanovených v článkoch 3 a 4 nariadenia (ES) č. 2004/2003. Predsedníctvo a v rámci prípravy rozhodnutia predsedníctva aj generálny tajomník môžu vyzvať žiadateľa, aby v stanovenej lehote predložil doplňujúce dokumenty alebo poskytol informácie k dokumentom priloženým k žiadosti.
   2.   Pred 1. januárom rozpočtového roka, na ktorý sa grant žiada, vydáva predsedníctvo zoznam príjemcov a sumy udelených grantov. Ak sa žiadosti o financovanie nevyhovie, predsedníctvo vo svojom rozhodnutí uvedie dôvody zamietnutia žiadosti, najmä z hľadiska kritérií stanovených článkami 3 a 4 nariadenia (ES) č. 2004/2003.
   Lehotu stanovenú v prvom pododseku možno výnimočne predĺžiť, ak by vzhľadom na dátum poslednej schôdze predsedníctva pred parlamentnými vianočnými prázdninami alebo pre zdržanie v rozpočtovom postupe Únie nebolo možné v riadnom čase pripraviť zoznam príjemcov a sumy pridelených grantov.
   Predsedníctvo prijíma rozhodnutie na základe preskúmania uvedeného v odseku 1. V rozhodnutí sa zohľadnia všetky zmeny, ku ktorým došlo od predloženia žiadosti a ktoré boli oznámené v súlade s článkom 4 ods. 3 nariadenia (ES) č. 2004/2003, ako aj zmeny, ktoré sú všeobecne známe.
   Podľa článku 10 ods. 1 písm. b) nariadenia (ES) č. 2004/2003 sa výška grantu, ktorý má byť pridelený každej strane, určí na základe počtu poslancov Európskeho parlamentu, ktorí sú členmi strany žiadajúcej o grant k záverečnému termínu predloženia žiadostí, s výnimkou prípadov, keď sa počet poslancov Európskeho parlamentu zvýšil po pristúpení nových členských štátov.
   Ak sa sumy určené pre žiadateľov výrazne odlišujú od súm, ktoré možno očakávať v čase zverejnenia výzvy na predkladanie návrhov, v dôsledku zmeny počtu organizácií žiadajúcich o poskytnutie financovania alebo zmeny počtu poslancov, ktorí medzičasom vstúpili do takejto strany, generálny tajomník o tom informuje predsedníctvo, ktoré môže vyzvať predsedu Európskeho parlamentu, aby predložil návrh príslušnému výboru na úpravu disponibilných prostriedkov.
   3.   Generálny tajomník alebo osoba riadne splnomocnená generálnym tajomníkom písomne informuje žiadateľov o rozhodnutí prijatom v súvislosti s ich žiadosťami. Ak sa žiadosti o financovanie vyhovelo, k oznámeniu sa priloží rozhodnutie predsedníctva o udelení grantu. Ak sa žiadosti o financovanie nevyhovelo, v rozhodnutí sa uvedú dôvody predsedníctva na jej zamietnutie. Predsedníctvo informuje žiadateľov, ktorých žiadostiam o financovanie nevyhovelo, do pätnástich kalendárnych dní po tom, ako oboznámilo žiadateľov, ktorých žiadostiam o udelenie grantu vyhovelo.
   Článok 5
   Rozhodnutie o udelení grantu
   Grant poskytnutý príjemcovi je predmetom rozhodnutia o udelení grantu, ktoré prijme predsedníctvo a o ktorom informuje príjemcu v súlade s článkom 121 ods. 1 nariadenia o rozpočtových pravidlách. Vzorové rozhodnutia o udelení grantu sú stanovené v prílohách 2a a 2b.
   Článok 6
   Platobné podmienky
   1.   Ak predsedníctvo nerozhodne inak, granty sa príjemcom vyplácajú formou preddavku v jednej splátke vo výške 80 % z maximálnej sumy grantu, a to do 15 dní od dátumu rozhodnutia o udelení grantu. V prípade, keď príjemca zloží zábezpeku na predbežné financovanie podľa článku 206 pravidiel uplatňovania nariadenia o rozpočtových pravidlách vo výške 40 % poskytnutého grantu, možno poskytnúť preddavok vo výške 100 % maximálnej sumy grantu.
   2.   Zostatok grantu sa príjemcovi vyplatí po uplynutí obdobia, na ktoré sa finančný príspevok Únie poskytuje, na základe skutočne vynaložených výdavkov príjemcu pri plnení pracovného programu. Ak je celková suma predchádzajúcich platieb vyššia ako celková suma určená na grant, Parlament vyzve príjemcu na vrátenie neoprávnene vyplatených súm.
   3.   Do 15. mája a najneskôr do 30. júna nasledujúceho po skončení rozpočtového roka predloží príjemca záverečnú správu, aby Parlament mohol vyplatiť zostatok grantu. Záverečná správa obsahuje tieto dokumenty:

               a)

               správu o plnení pracovného programu, tak ako sa uvádza v prílohe 1, časť II bod 2.1;

               b)

               finančné výkazy skutočne vynaložených oprávnených výdavkov v súlade so štruktúrou predbežného rozpočtu;

               c)

               celkový prehľad príjmov a výdavkov podľa účtovníctva vedeného príjemcom za obdobie oprávnenosti, na ktoré sa vzťahuje rozhodnutie o udelení grantu, pričom sa v prípade strán spresní výška prebytku, ktorý strana prenáša do nasledujúceho rozpočtového roka, a suma, ktorá má byť vyčlenená na osobitnú rezervu;

               d)

               zoznam uvedený v článku 6 ods. 1 písm. b) nariadenia (ES) č. 2004/2003, v ktorom uvedie darcov a ich dary v hodnote vyššej ako 500 EUR za rok a za každého darcu;

               e)

               zoznam zmlúv v hodnote vyššej ako 10 000 EUR s uvedením zmluvného partnera, jeho adresy a rozsahu poskytovaného tovaru alebo služieb, s výnimkou zmlúv na prenájom kancelárskych priestorov a zamestnaneckých zmlúv so zamestnancami poberajúcimi mzdu;

               f)

               správu o externom audite účtovníctva príjemcu vykonaného nezávislou organizáciou alebo odborníkom oprávneným na kontrolu účtovníctva v súlade s platným vnútroštátnym právom a vymenovaným Parlamentom pre všetky strany a nadácie.

         4.   Účelom externého auditu vykonaného v súlade s medzinárodnými audítorskými štandardmi je potvrdenie toho, že:

               a)

               finančné výkazy sú vypracované v súlade s vnútroštátnym právom vzťahujúcim sa na príjemcu, neobsahujú vecné chyby a poskytujú verný a pravdivý obraz o finančnej situácii a prevádzkových výsledkoch;

               b)

               finančné dokumenty, ktoré príjemca predložil Európskemu parlamentu, sú v súlade s finančnými ustanoveniami rozhodnutia predsedníctva o udelení grantu;

               c)

               vykázané výdavky sa skutočne vynaložili;

               d)

               priznané príjmy sú úplné;

               e)

               povinnosti vyplývajúce z nariadenia (ES) č. 2004/2003 sa splnili;

               f)

               povinnosti vyplývajúce z rozhodnutia o udelení grantu, najmä z článku II.7 a článku II.11, sa splnili;

               g)

               (pre strany) každý prebytok prenesený do nasledujúceho rozpočtového roka sa využil v prvom štvrťroku rozpočtového roka podľa článku 6a tohto rozhodnutia predsedníctva;

               h)

               povinnosti vyplývajúce z článku 125 ods. 5 a 6 nariadenia o rozpočtových pravidlách sa splnili;

               i)

               vecné príspevky sa skutočne poskytli príjemcovi a ohodnotili sa v súlade s platnými predpismi.

         Parlament poverí audítora v súlade s platnými postupmi verejného obstarávania v zmysle nariadenia o rozpočtových pravidlách. Odmenu audítorovi hradí Parlament.
   5.   Predsedníctvo, konajúce na návrh generálneho tajomníka, po predložení dokumentov uvedených v odseku 3 a všetkých ďalších informácií požadovaných Parlamentom schváli do troch mesiacov záverečnú správu.
   Predsedníctvo a v rámci prípravy rozhodnutia predsedníctva aj generálny tajomník môžu vyzvať príjemcu, aby predložil doplňujúce dokumenty alebo poskytol ďalšie informácie, ktoré považuje za potrebné na schválenie záverečnej správy.
   Predsedníctvo môže po vypočutí predstaviteľov príslušného príjemcu zamietnuť záverečnú správu a požiadať o predloženie novej správy do 15 dní.
   Ak sa Parlament písomne nevyjadrí v trojmesačnej lehote uvedenej v pododseku 1, záverečná správa sa považuje za schválenú. V prípade žiadosti o doplnenie informácií sa lehota na preskúmanie predĺži o čas potrebný na ich získanie a vyhodnotenie týchto informácií.
   Článok 6a
   Prebytok príjmov, prenos a osobitná rezerva
   Prebytok príjmov rozpočtového roka n sa môže v súlade s článkom 125 nariadenia o rozpočtových pravidlách preniesť do ďalšieho rozpočtového roka a/alebo vložiť do osobitnej rezervy. Tvorí ho rozdiel medzi celkovými oprávnenými výdavkami a

               a)

               výškou pôvodného grantu udeleného Parlamentom na rozpočtový rok n podľa článku 4 ods. 2 a

               b)

               vlastnými zdrojmi strany vyčlenenými na pokrytie oprávnených výdavkov, ak strana predtým pokrývala neoprávnené výdavky len využitím vlastných zdrojov, a

               c)

               každým prebytkom preneseným z rozpočtového roka n – 1.

               a)

               Prebytok príjmov, ktorý možno preniesť do rozpočtového roka n + 1, nesmie prekročiť 25 % celkových príjmov uvedených v odseku 1 písm. a) a písm. b).

               b)

               Skutočne prenesená suma sa zapíše do konečnej súvahy za rozpočtový rok n ako „rezerva, ktorá sa prenesie do rozpočtového roka n + 1 na pokrytie oprávnených výdavkov, ktoré budú vynaložené v prvom štvrťroku n + 1“. Vyčlenenie prostriedkov na túto rezervu bude predstavovať oprávnené náklady spadajúce do rozpočtového roka n.

               c)

               Táto rezerva sa zaznamená do výkazu ziskov a strát za rozpočtový rok n + 1. V predbežnom vyrovnaní účtov, ktoré sa má vykonať najneskôr do 31. marca roka n + 1, sa určia oprávnené výdavky skutočne vynaložené k uvedenému dátumu. Ak výška rezervy tieto výdavky presahuje, rozdiel medzi oboma sumami sa odpočíta z grantu pri stanovení výšky konečného grantu na rok n v súlade s článkom 7.

               a)

               Záväzky v konečnej súvahe môžu zahŕňať osobitný rezervný účet, na ktorý sa pripíšu výhradne prostriedky tvoriace prebytok príjmov uvedený v odseku 1.

               b)

               Prebytok príjmov pripísateľný na osobitný rezervný účet nesmie presiahnuť rozdiel medzi príjmami uvedenými v odseku 1 písm. b) a minimálnym predpokladaným podielom (15 %) vlastných zdrojov potrebných na pokrytie skutočne vynaložených oprávnených výdavkov alebo zahrnutých do rezervy, ktorá sa má preniesť do rozpočtového roka n + 1.

               c)

               Na osobitný rezervný účet pre strany nemožno zapísať nijakú sumu, ktorou by sa celková výška prostriedkov na tomto účte zvýšila nad referenčnú sumu uvedenú v treťom pododseku článku 125 ods. 6 nariadenia o rozpočtových pravidlách, ktorá je definovaná ako aritmetický priemer celkových príjmov za posledné tri rozpočtové roky.

               d)

               Osobitný rezervný účet pre nadácie sa spravuje podľa ustanovené článku 125 ods. 5 nariadenia o rozpočtových pravidlách a článku 184 pravidiel uplatňovania nariadenia o rozpočtových pravidlách.

         Článok 7
   Určenie konečnej výšky grantu
   1.   Predsedníctvo bez ohľadu na informácie získané neskôr na základe kontrol a auditov a po vypočutí zástupcov príjemcu podávajúceho žiadosť určí konečnú výšku grantu na základe už schválených dokladov podľa článku 6 ods. 3.
   2.   Celková suma vyplatená príjemcovi Parlamentom nesmie v žiadnom prípade presiahnuť:

               a)

               maximálnu výšku grantu stanovenú v článku I.3.2 rozhodnutia o udelení grantu;

               b)

               85 % skutočne vynaložených oprávnených výdavkov.

         3.   Grant je ohraničený do výšky potrebnej na vyrovnanie vlastných zdrojov a oprávnených výdavkov prevádzkového rozpočtu príjemcu na plnenie pracovného programu. V nijakom prípade nemá byť zdrojom zisku príjemcu, ako sa vymedzuje v článku 125 nariadenia o rozpočtových pravidlách. Každý prebytok je dôvodom pre zodpovedajúce zníženie celkovej výšky grantu.
   4.   Na základe konečnej výšky grantu určenej v súlade s odsekmi 1 a 3 a celkovej sumy platieb vyplatených v súlade s rozhodnutím o udelení grantu predsedníctvo určí výšku dlžného zostatku, ktorý sa má príjemcovi vyplatiť. Ak celková suma už vyplatených platieb presiahne konečnú výšku grantu, generálny tajomník alebo jeho zástupca vydá príkaz na vymáhanie vzniknutého preplatku.
   Článok 8
   Pozastavenie platieb a skrátenie grantu
   Predsedníctvo na návrh generálneho tajomníka pozastaví platby a zníži schválenú výšku grantu a ak to uzná za vhodné, zruší aj rozhodnutie o udelení grantu a môže požiadať o vrátenie príslušných súm, ak:

               a)

               sa grant použil na úhradu výdavkov nepovolených nariadením (ES) č. 2004/2003;

               b)

               príjemca nesplnil oznamovaciu povinnosť v zmysle článku 4 ods. 3 nariadenia (ES) č. 2004/2003;

               c)

               sa nesplnili podmienky a povinnosti stanovené v článku 3 a článku 6 nariadenia (ES) č. 2004/2003;

               d)

               vznikne jedna zo situácií uvedených v článku 106 a článku 107 nariadenia o rozpočtových pravidlách.

         Predsedníctvo pred prijatím rozhodnutia umožní príjemcovi grantu, aby sa ku vzniknutým nezrovnalostiam vyjadril.
   Článok 9
   Vrátenie preplatkov
   1.   Ak sa príjemcovi príspevku vyplatili sumy, na ktoré nemá nárok, alebo ak možno uskutočniť postup vymáhania na základe ustanovení rozhodnutia o udelení grantu, príjemca je povinný vrátiť Parlamentu príslušné sumy v lehote a v súlade s podmienkami stanovenými Parlamentom.
   2.   Ak príjemca nevráti preplatok v lehote stanovenej Parlamentom, Parlament zvýši úhrnnú sumu preplatkov o úroky z omeškania podľa sadzby uvedenej v článku II.13 ods.3 rozhodnutia o udelení grantu. Úroky z omeškania sa počítajú za obdobie od prvého dňa nasledujúcom po dni, v ktorom uplynula lehota na vrátenie preplatku, do dňa, v ktorom sa Parlamentu doručí dlžný preplatok, vrátane tohto dňa.
   Článok 10
   Kontroly a audit
   1.   Generálny tajomník vykonáva pravidelné inšpekcie podľa článku 5 ods. 1 nariadenia (ES) č. 2004/2003.
   2.   Príjemca poskytne všetky podrobné informácie vyžiadané Parlamentom alebo inou externou organizáciou poverenou Parlamentom tak, aby Parlament mohol riadne preveriť plnenie pracovného programu a ustanovení rozhodnutia o udelení grantu.
   3.   Príjemca dáva Parlamentu k dispozícii všetky originálne doklady, najmä účtovné, bankové a daňové doklady alebo v riadne odôvodnených výnimočných prípadoch overené kópie pôvodných dokladov súvisiacich s rozhodnutím o udelení grantu. Doba uchovávania sa končí po uplynutí piatich rokov odo dňa, keď sa vyplatil zostatok dlžnej sumy, ako sa uvádza v článku I.4.2 rozhodnutia o udelení grantu.
   4.   Príjemca umožní Parlamentu uskutočnenie auditu využitia prostriedkov z grantu, ktorý vykonajú buď priamo zamestnanci Parlamentu, alebo iná externá organizácia, ktorú Parlament na tento účel poveril. Audit sa môže uskutočniť počas celej platnosti rozhodnutia o udelení grantu až do konca obdobia piatich rokov odo dňa, keď sa vyplatil zostatok dlžnej sumy, ako sa uvádza v článku I.4.2 rozhodnutia o udelení grantu. V prípade potreby môžu výsledky auditu viesť k prijatiu rozhodnutia predsedníctva o výzve na vrátenie preplatkov.
   5.   Rozhodnutie o udelení grantu výslovne udeľuje Parlamentu a Dvoru audítorov právo vykonať u príjemcu, ktorý dostal grant zo všeobecného rozpočtu Únie, audit na základe záznamov a na mieste.
   Dodatočné kontroly môže vykonávať povoľujúci úradník.
   6.   V súlade s nariadením Európskeho parlamentu a Rady (EÚ, Euratom) č. 883/2013 (5) môže OLAF takisto vykonávať kontroly a previerky na mieste v súlade s postupmi stanovenými právom Únie na ochranu finančných záujmov Únie proti podvodom a iným nezrovnalostiam. V prípade potreby môžu zistenia viesť k prijatiu rozhodnutia predsedníctva o výzve na vrátenie preplatkov.
   Článok 11
   Technická pomoc
   1.   V súlade s rozhodnutím predsedníctva zo 14. marca 2000 o využívaní priestorov Parlamentu externými užívateľmi v znení zmien môže predsedníctvo na návrh generálneho tajomníka poskytnúť stranám a nadáciám technickú pomoc a každý iný druh technickej podpory schválenej predpismi, ktoré boli neskôr prijaté predsedníctvom. Predsedníctvo môže delegovať niektoré druhy rozhodnutí o poskytnutí technickej pomoci na generálneho tajomníka.
   2.   Každý rok do troch mesiacov po skončení rozpočtového roka predkladá generálny tajomník predsedníctvu správu, ktorá podrobne opisuje technickú pomoc poskytnutú každej strane a nadácii Parlamentom. Správa sa potom zverejní na webových stránkach Parlamentu.
   Článok 11a
   Pravidlá pre volebné kampane
   Predsedníctvo môže v dostatočnom predstihu pred voľbami do Parlamentu prijať pravidlá týkajúce sa oprávnenosti výdavkov strán na kampane, ktoré strany vedú v súvislosti s týmito voľbami.
   Článok 12
   Zverejňovanie
   1.   Parlament na svojej webovej stránke zverejní aspoň informácie uvedené v článku 9a nariadenia (ES) č. 2004/2003 a v článku 191 ods. 1 pravidiel uplatňovania nariadenia o rozpočtových pravidlách počas prvých šiestich mesiacov nasledujúcich po skončení rozpočtového roka.
   2.   Príjemca zverejní na svojej webovej stránke, alebo ak táto stránka nejestvuje, prostredníctvom vhodných médií, aspoň informácie uvedené v článku 6 ods. 1 nariadenia (ES) č. 2004/2003 do 30. septembra nasledujúceho po skončení rozpočtového roka, na ktorý sa grant udelil, a v prípade,.
   Článok 13
   Právo na podanie opravného prostriedku
   Proti rozhodnutiam, ktoré sa prijali na základe tohto rozhodnutia, možno podať opravný prostriedok na Súdnom dvore Európskej únie v súlade s podmienkami stanovenými v Zmluve o fungovaní Európskej únie.
   Článok 14
   Nadobudnutie účinnosti
   Zmeny tohto rozhodnutia, ktoré prijalo predsedníctvo 13. januára 2014, sa uplatňujú rovnako ako postup udeľovania grantov na rok 2014.
   Článok 15
   Uverejnenie
   Tieto pravidlá sa uverejňujú v Úradnom vestníku Európskej únie a na webových stránkach Európskeho parlamentu.

      (1)  Zmenené rozhodnutím predsedníctva z 1. februára 2006, 18. februára 2008 a 2. februára 2011 a 13. januára 2014. Týka sa to konsolidovaného znenia rozhodnutia predsedníctva z 29. marca 2004, naposledy zmeneného rozhodnutím predsedníctva z 13. januára 2014.

      (2)  Ú. v. ES L 297, 15.11.2003, s. 1.

      (3)  Ú. v. EÚ L 298, 26. 10. 2012, s. 1.

      (4)  Ú. v. EÚ L 362, 31.12.2012, s. 1.

      (5)  Nariadenie Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v. EÚ L 248, 18.9.2013, s. 1).

      PRÍLOHA 1

      PRÍLOHA 2A
      (strana)

         PRÍLOHA

            Štruktúra predbežného prevádzkového rozpočtu

                        Výdavky

                     Oprávnené výdavky

                     Rozpočet

                     Skutočnosť

                        A.1:   Náklady na personál

                                 1.

                                 Platy

                                 2.

                                 Príspevky

                                 3.

                                 Odborné vzdelávanie

                                 4.

                                 Náklady na služobné cesty personálu

                                 5.

                                 Ostatné náklady na personál

                        A.2:   Náklady na infraštruktúru a prevádzkové náklady

                                 1.

                                 Nájomné, poplatky spojené s nájmom, náklady na údržbu

                                 2.

                                 Náklady na zriadenie, prevádzku a údržbu zariadenia

                                 3.

                                 Amortizácia hnuteľného a nehnuteľného majetku

                                 4.

                                 Nákup drobného kancelárskeho tovaru.

                                 5.

                                 Poštovné a telekomunikačné výdavky

                                 6.

                                 Náklady na tlač, preklady a reprodukciu

                                 7.

                                 Ostatné náklady na infraštruktúru

                        A.3:   Administratívne výdavky

                                 1.

                                 Náklady na dokumentáciu (noviny, tlačové agentúry, databázy)

                                 2.

                                 Náklady na štúdie a výskum

                                 3.

                                 Súdne trovy

                                 4.

                                 Náklady na účtovníctvo a audit

                                 5.

                                 Podpora tretím osobám (1)

                                 6.

                                 Ostatné administratívne náklady

                        A.4:   Schôdze a náklady na reprezentáciu

                                 1.

                                 Náklady na schôdze

                                 2.

                                 Účasť na seminároch a konferenciách

                                 3.

                                 Náklady na reprezentáciu

                                 4.

                                 Náklady na pozvania

                                 5.

                                 Ostatné náklady súvisiace so schôdzami

                        A.5:   Náklady na informovanie a publikácie

                                 1.

                                 Náklady na publikácie

                                 2.

                                 Tvorba a prevádzka internetových stránok

                                 3.

                                 Náklady na propagáciu

                                 4.

                                 Komunikačné prostriedky (zariadenia)

                                 5.

                                 Semináre a výstavy

                                 6.

                                 Volebné kampane (1)

                                 7.

                                 Ostatné náklady súvisiace s informovaním

                                    A.6.:

                                 Výdavky súvisiace s príspevkami vo forme vecných vkladov

                                    A.7:

                                 Suma vyčlenená na „rezervu na pokrytie oprávnených výdavkov, ktoré vzniknú v prvom štvrťroku roku n + 1“
                                  (1)

                                 A.

                                 CELKOVÉ OPRÁVNENÉ VÝDAVKY

                        B. 1   Neoprávnené výdavky

                                 1.

                                 Sumy vyčlenené na ostatné rezervy

                                 2.

                                 Finančné poplatky

                                 3.

                                 Kurzové straty

                                 4.

                                 Nedobytné pohľadávky voči tretím stranám

                                 5.

                                 Ostatné (spresniť)

                                 B.

                                 CELKOVÉ NEOPRÁVNENÉ VÝDAVKY

                                 C.

                                 CELKOVÉ VÝDAVKY

                        Príjmy

                     Rozpočet

                     Skutočnosť

                                 D.1

                                 Rozpustenie „rezervy na pokrytie oprávnených výdavkov vzniknutých v prvom štvrťroku roku n“ (1)

                                 D.2

                                 Grant Európskeho parlamentu

                                 D.3

                                 Členské poplatky

                                 3.1

                                 Poplatky členských strán

                                 3.2

                                 Poplatky jednotlivých členov

                                 D.4

                                 Dary

                                 4.1

                                 nad 500 EUR

                                 4.2

                                 pod 500 EUR

                                 D.5

                                 Ostatné vlastné zdroje (na pokrytie oprávnených výdavkov) (vymenovať)

                                 D. 6.

                                 Príspevky vo forme vecných vkladov

                                 D.

                                 PRÍJMY (na pokrytie oprávnených výdavkov)

                                 E. 1

                                 Dodatočné vlastné zdroje (na pokrytie neoprávnených výdavkov) (vymenovať)

                                 E.

                                 PRÍJMY (na pokrytie neoprávnených výdavkov)

                                 F. 1.

                                 Úroky z predbežného financovania

                                 F.

                                 CELKOVÉ PRÍJMY

                                 G.

                                 Zisk/strata (F – C)

                                 H.1

                                 Suma vyčlenená z vlastných zdrojov na osobitný rezervný účet

                                 H.

                                 Zisk/strata na kontrolu súladu s pravidlom neziskovosti (G – H.1)

            (1)  Nevzťahuje sa na politické nadácie na európskej úrovni.

      PRÍLOHA 2B
      (nadácia)

         PRÍLOHA

            Štruktúra predbežného prevádzkového rozpočtu

                        Výdavky

                     Oprávnené výdavky

                     Rozpočet

                     Skutočnosť

                        A.1:   Náklady na personál

                                 1.

                                 Platy

                                 2.

                                 Príspevky

                                 3.

                                 Odborné vzdelávanie

                                 4.

                                 Náklady na služobné cesty personálu

                                 5.

                                 Ostatné náklady na personál

                        A.2:   Náklady na infraštruktúru a prevádzkové náklady

                                 1.

                                 Nájomné, poplatky spojené s nájmom, náklady na údržbu

                                 2.

                                 Náklady na zriadenie, prevádzku a údržbu zariadenia

                                 3.

                                 Amortizácia hnuteľného a nehnuteľného majetku

                                 4.

                                 Nákup drobného kancelárskeho tovaru.

                                 5.

                                 Poštovné a telekomunikačné výdavky

                                 6.

                                 Náklady na tlač, preklady a reprodukciu

                                 7.

                                 Ostatné náklady na infraštruktúru

                        A.3:   Administratívne výdavky

                                 1.

                                 Náklady na dokumentáciu (noviny, tlačové agentúry, databázy)

                                 2.

                                 Náklady na štúdie a výskum

                                 3.

                                 Súdne trovy

                                 4.

                                 Náklady na účtovníctvo a audit

                                 5.

                                 Podpora tretím osobám (1)

                                 6.

                                 Ostatné administratívne náklady

                        A.4:   Schôdze a náklady na reprezentáciu

                                 1.

                                 Náklady na schôdze

                                 2.

                                 Účasť na seminároch a konferenciách

                                 3.

                                 Náklady na reprezentáciu

                                 4.

                                 Náklady na pozvania

                                 5.

                                 Ostatné náklady súvisiace so schôdzami

                        A.5:   Náklady na informovanie a publikácie

                                 1.

                                 Náklady na publikácie

                                 2.

                                 Tvorba a prevádzka internetových stránok

                                 3.

                                 Náklady na propagáciu

                                 4.

                                 Komunikačné prostriedky (zariadenia)

                                 5.

                                 Semináre a výstavy

                                 6.

                                 Volebné kampane (1)

                                 7.

                                 Ostatné náklady súvisiace s informovaním

                                    A.6.:

                                 Výdavky súvisiace s príspevkami vo forme vecných vkladov

                                    A.7:

                                 Suma vyčlenená na „rezervu na pokrytie oprávnených výdavkov, ktoré vzniknú v prvom štvrťroku roku n + 1“
                                  (1)

                                 A.

                                 CELKOVÉ OPRÁVNENÉ VÝDAVKY

                        B. 1   Neoprávnené výdavky

                                 1.

                                 Sumy vyčlenené na ostatné rezervy

                                 2.

                                 Finančné poplatky

                                 3.

                                 Kurzové straty

                                 4.

                                 Nedobytné pohľadávky voči tretím stranám

                                 5.

                                 Ostatné (spresniť)

                                 B.

                                 CELKOVÉ NEOPRÁVNENÉ VÝDAVKY

                                 C.

                                 CELKOVÉ VÝDAVKY

                        Príjmy

                     Rozpočet

                     Skutočnosť

                                 D.1

                                 Rozpustenie „rezervy na pokrytie oprávnených výdavkov vzniknutých v prvom štvrťroku roku n“ (1)

                                 D.2

                                 Grant Európskeho parlamentu

                                 D.3

                                 Členské poplatky

                                 3.1

                                 Poplatky členských strán

                                 3.2

                                 Poplatky jednotlivých členov

                                 D.4

                                 Dary

                                 4.1

                                 nad 500 EUR

                                 4.2

                                 pod 500 EUR

                                 D.5

                                 Ostatné vlastné zdroje (na pokrytie oprávnených výdavkov) (vymenovať)

                                 D. 6.

                                 Príspevky vo forme vecných vkladov

                                 D.

                                 PRÍJMY (na pokrytie oprávnených výdavkov)

                                 E. 1

                                 Dodatočné vlastné zdroje (na pokrytie neoprávnených výdavkov) (vymenovať)

                                 E.

                                 PRÍJMY (na pokrytie neoprávnených výdavkov)

                                 F.1.

                                 Úroky z predbežného financovania

                                 F.

                                 CELKOVÉ PRÍJMY

                                 G.

                                 Zisk/strata (F – C)

                                 H. 1

                                 Suma vyčlenená z vlastných zdrojov na osobitný rezervný účet

                                 H.

                                 Zisk/strata na kontrolu súladu s pravidlom neziskovosti (G – H.1)

            (1)  Nevzťahuje sa na politické nadácie na európskej úrovni.